Shoreditch Trust on heategevuslik piirkondlik uuendusprojekt, mida finantseerib Suurbritannia valitsuse programm Uus Algus Kogukondadele. Eesmärgiks on luua Hackey linnaosas asuvast Shoreditchi piirkonnast sotsiaalselt jätkusuutlik ning väärtuslik elukeskkond, mille arendamisse on kaasatud ka elanikud. 10 aasta jooksul on ellu viidud üle 400 ühiskondlikult kasuliku projekti ja tehtud  koostööd rohkem kui 300 organisatsiooniga, sh. loodud Londoni esimene keskkonnasõbralik restoran, remonditud koolide mänguväljakuid ning korraldatud eakatele jõululõunaid.